Nyt budgetskema

Socialstyrelsen har udarbejdet et opdateret budgetskema, som alle tilbud skal anvende til indberetning af det kommende budget for 2023. Budgetskemaet er vedhæftet mailen.

Opdateringen er en mindre opdatering, der alene vedrører de mest nødvendige poster som følge af ændring af lov om socialtilsyn pr. 1. februar 2022.

Det drejer sig om posterne:

* Samlet ledelse – Ændring: Erstatter øverste ledelse
* Ikke-fastansat personale – Ændring: Erstatter vikarer/vikarbureau. Link til [definition](https://socialstyrelsen.dk/tvaergaende-omrader/socialtilsyn/haandbog-for-socialtilsyn/vejledninger-og-materialer/ikke-fastansatte-medarbejdere)
* Omkostninger til kompetenceudvikling (både eksterne og interne) og supervision – Ændring: Tilføjet supervision
* Økonomiske nøgletal – Ændring: Nye nøgletal (der automatisk beregnes), som der tilsvarende nøgletallene i årsrapporten på Tilbudsportalen

Der er udarbejdet nye guides i budgetskemaet til ovenstående poster, og de findes i særskilte faner i skemaet.

Private tilbud skal indberette budget 2023 **senest d. 1. oktober 2022**.

Kommunale og regionale tilbud samt private tilbud med driftsaftale med en kommunalbestyrelse eller et regionsråd skal indberette budget 2023 **senest d. 15. november 2022**. De kommunale og regionale tilbuds budgetter indberettes med forbehold for kommunalbestyrelsens eller regionsrådets godkendelse.